  Туспуктэм: видеоысь скриншот Майя Бывальцева 13-тӥ оштолэзе Глазкарысь ёроскуспо эмъюртэ выль секыт тӥрлык вайизы – ангиограф. Сое Сэро (сосудистой) центре пуктозы. Со сярысь Удмуртиысь тӧролэн но кивалтэтлэн пресс-службазы ивортӥз. Тӥрлыклэн сектазалез – 7 тонна. Сое кыкетӥ этаже укноетӥ пыртӥзы, эшшо борддорлэсь люкетсэ сэрттоно луиз. Та дыре вуоно центр интыын тупатъян ужъёс мыно на, соосты куартолэзе йылпумъяны малпало. « Глзкарысь Сэро центр элькунын куинетӥез луоз но сюлэм висёнъёсын курадӟисьёслы вылӥ технологиосъя операциос лэсьтыны луонлык сётоз. Али арлы быдэ уйпал ёросъёсын улӥсь 300 пала адями сыӵе операциос лэсьтыны Ижкаре ветлоно луэ. Глазкарын Центр кылдытон кулэ юрттэтэз ӝоггес басьтыны юрттоз » Александр Бречалов, Удмуртилэн тӧроез Сэро центрлы ангиографез «Здравоохранение» йӧскаылк ӵектосъя басьтӥзы. Тодэ вайытом, Удмуртиысь нылпиослы элькун эмъюртлэсь ужан тӥрлыксэ выльдыны 2023-тӥ арын улосвыл коньдэтысь 30 миллион манет пала висъялозы. Тегъёс: эмъяськонниос тӥрлык Глазкар Удмуртия  